Italiano: Il Bel Danubio Blu

La fine del mondo era vicina, tutti lo sapevano, tutti lo dicevano, tremendi prodigi uno dopo l’altro lo dicevano chiaro, gli spettri uscivano dalle tombe ululando, un agnello con due teste era nato in campagna, in cielo si vedeva una cometa con due code, un mostro fra la tigre e il leone aveva straziato dei bambini in città, il cielo della sera appariva rosso sangue a mano a mano che il tempo passava. Gli uomini e le donne, perso ogni timore e ogni soggezione, si accoppiavano come bestie di fronte a tutti, per paura che i giorni finissero da un momento all’altro e loro non facessero in tempo a godere; una pestilenza spietata con la sua falce scorrazzava ovunque e falciava una larga messe di teste. Intrisi l’anima e il cuore di ansia e di angoscia, guardavamo una sera, alla Foce, il mare plumbeo, dove si preparava la tempesta e sapevamo che il nostro tempo era alla fine; un domani ci saremmo sporti da finestre bianche sulla luce accecante di un mondo nuovo senza storia, che nessuno conosce e non ha più posto per l’umanità. Ma ecco che, improvvisamente, da un piazzale sul mare udiamo provenire una musica lontana, in sordina; ci avviciniamo e quattro ragazze eleganti, come a una festa di nozze, si sono sedute su quattro seggioline in cerchio a suonare, con bassi e violini, proprio sulla riva del mare.

La breve onda di fango arriva a lambirgli i piedi, sempre più fastidiosa, vomito di una serpe viscida, ma loro continuano. Io riconosco subito le prime note del Bel Danubio Blu; nel sollevarsi a tempo del gomito destro, le belle ragazze impongono la legge imperiosa del suono. Quieto, tranquillo, sicuro sulle prime, come un largo e lento fiume di serenità, sale poi verso l’alto, una finestra sull’aperto della vita. Muovendo il braccio, che regge l’archetto, la bella ragazza elegante comanda, e i seggiolini si alzano da terra lentamente, nel vento di burrasca, sempre più in alto verso le nubi corrucciate, irate; e le onde si ritirano, a ogni colpo  del gomito destro della bella elegante i marosi arretrano, sempre più in alto le ragazze, raccolte nel loro semicerchio di musica, se ne vanno verso il sole e le nuvole si aprono, al segno del braccio che regge l’archetto del violino, lasciano trasparire il sole e spiragli di chiarore ancora più grandi. Solo qualche goccia ancora cade rara nel largo e lento fiume; le quattro musicanti ora sono lontane, quasi sono sparite nel pieno della luce del giorno. Portate ad un’altezza senza più confini, le quattro non smettono di suonare, ma continuano, fino alle ultime regioni del cielo, con il loro canto indomito di gioventù, sacrificio del loro sangue innocente, che – come sempre fu – dietro a un portone di bronzo conserva, per l’eternità, la luce del mondo dei vivi.

Ligure: O Bello Danuvio Bleu

A fin do mondo a l’ea vexiña, tutti ô saivan, tutti ô divan; tremmende mävegge uña apreuvo à l’atra ô divan ciæo, e spantaxime sciortivan d’inte tombe à luâ, un bæ con doe teste o l’ea nasciuo in campagna, in çê se veddeiva unna cometa con doe coe, un mostro tra a tigre e o lion o l’aiva scciancou di figgeu inta çittæ, o çê da seia o l’ea cô rosso sangue da maniman che o tempo o passava. I òmmi e e dònne, stæta perdua ògni temmansa e ògni soggeçion, s’accobbiavan comme bestie de fronte à tutti, pe poia che i giorni finissan da un momento à l’atro e lô no fessan in tempo à gödî; unna pestegadda impiosa co-a seu scorriatta a scorrattava donde se segge e a segava unna larga cheuggeita de teste. Scoi l’anima e o cheu de lägno e de erlia, ammiamo unna seia, a-a Foxe, a mæña cô do ciongio, donde se inandiava a tavaña e saimo che o nòstro tempo o l’ea a-a fin; un doman se saiëscimo avansæ da di barcoin gianchi in sciâ luxe chi inorbisce de un mondo neuvo sensa istöia, che nisciun no conosce e o n’à ciù de pòsto pe l’umanitæ. Ma eive che, a-a cheita, da un ciassâ in sciâ mæña sentimmo vegnî unna muxica lontaña, in sordiña; s’avvexinemmo e quattro zoene elegante, comme à unna festa de nòsse, se son assettæ in sce quattro carreghette in çercio à sunnâ, con basci e violin, franco in sciâ riva do mâ.

O bacaletto de bratta o l’arriva à lappâghe i pê, da maniman ciù ascidioso, veumito de unna sagueggia leppegosa, ma lô van avanti. Mi conoscio de drito e primme nòtte do Bello Danuvio Bleu; inte l’ïsâse à tempo do gomio drito, e belle figge impoñan a lezze impeiosa do son. Queto, paxe, seguo in scê primme, comme un largo e lento sciumme de serenitæ, dapeu o monta à l’erto, un barcon in sce l’averto da vitta. Co-o mesciâse do brasso, ch’o l’arreze l’archetto, a bella figgia elegante a commanda, e e carreghette se sollevan d’in tæra cianin, into vento de borrasca, da maniman ciù in erto, verso e nuvie scorrussæ, imbozzonæ; e i mouxi s’arrösan, à ògni corpo do gomio drito da bella elegante, e ondæ s’arretian; da maniman ciù in erto e figge, arrecampæ into seu mezo çercio de muxica, se ne van verso o sô e e nuvie se arvan, a-o segno do brasso ch’o reze l’archetto do violin, lascian straluxî o sô, e resciöi de ciæo ancon ciù grendi. Solo che quarche stissa ancon a creua ræa into largo e lento sciumme; e quattro muxicante oua son lontañe, che ciù un pittin son scentæ into pin da luxe do giorno. Stæte portæ à unn’ertixe sensa ciù termi, e quattro no ciantan lì de sunnâ, ma van avanti ancon, fin a-e urtime regioin do çê, co-o seu canto de zoentù mai astallou, sagrifiçio do seu sangue innoçente, che – comme sempre l’é stæto – de derê à un pòrtego de bronzo o conserva, pe-o tempo eterno, a luxe do mondo di vivi.